Tee - BibleForums Christian Message Board
Rooi Druiwe sap meng lekker saam met die tee, en Appel sap en Granaatsap.... maar oooweee net nie Pomelosap nie
En as ek my staalpunt veiligheidskoene politoer gee, sal dit dan aanvaarbaar wees vir die teeklub? Ek lig darem my pinkie as ek teedrink...
My vroulief gooi doodgewone koue melk in die gewone moerkoffie beker (plunjer) en wiks dit dan so paar keer op en af - siedaar skuimmelk soos by die kêffie. Sprinkel warm sjokolade poeier bo-oor vir fênsiegeid. Dit doen niks vir my nie, maar my vrou is mal daaroor.
mari, jy's reg, hulle gee aan die anoreksie-pasiente Rooibos tee om hulle eetlus aan te wakker Arendse kap ‘onbevoegde’ KSA-raad | Netwerk24
Deur Tinus van Staden 12 Februarie 2020 16:08
Alles by Krieket Suid-Afrika (KSA) verloop nie nou skielik klopdisselboom nadat Thabang Moroe voorlopig geskors is nie, maan adv. Norman Arendse, die voormalige president van KSA, in ’n tweede ope brief.
Norman Arendse, ’n voormalige president van Krieket Suid-Afrika. Foto: Gallo Images
Hy meen KSA bloei geld en dat die “hopeloos onbevoegde” raad, onder leiding van die president, Chris Nenzani, en adjunkpresident, Beresford Williams, hiervoor verantwoordelik gehou moet word.
Arendse het in Desember ’n ope brief geskryf waarin hy gevra het dat Moroe deur KSA se raad verantwoordbaar gehou word vir dít wat by die beheerliggaam skeefgeloop het.
Moroe is toe wel vir drie maande met sy volle salaris geskors, maar KSA se geldkoffers word steeds knoue toegedien, het Arendse Woensdag geskryf.
Hy beweer die onlangse ooreenkoms wat tussen KSA en die spelersvereniging, Saca, bereik is, is bloot die herstel van die status quo. Saca het sy hofsaak teen KSA teruggetrek nadat die beheerliggaam aangekondig het hy gaan sy besluit terugtrek dat plaaslike krieket geherstruktureer moet word.
Arendse reken KSA sal Saca se hofkoste moet betaal, wat “in die omgewing van meer as R750 000” sal wees.
Volgens hom sou KSA ook “ongeveer R1 miljoen” bestee het vir ’n ouditeursfirma om ’n verslag oor die moontlike herstrukturering op te stel.
Hy meen dít en die bloedneus wat KSA by die Westelike Provinsie Krieketvereniging in hul arbitrasie gekry het, sou die beheerliggaam meer as R2,5 miljoen uit die sak gejaag het.
Dan is Moroe, Naasei Appiah, Corrie van Zyl en Clive Eksteen boonop almal met hul salarisse geskors.
Ondanks wat duidelik die fout in ons krieket was, naamlik om ’n onbevoegde en ondergekwalifiseerde uitvoerende hoof aan te stel, en ’n hopeloos onbevoegde raad wat geen aanspreeklikheid aanvaar nie, is daar ’n forensiese oudit aangevra.
Dít is alles die skuld van die “magtelose” raad, wat sedert Desember 2019 “pateties mank rondploeter en tussentydse aanstellings maak en weier om verantwoordelikheid te aanvaar en die tuig neer te lê.”
Arendse meen ook die Engelse toergeselskap is oneerbiedig behandel. “Dit is baie vernederend.” Hy brei nie hierop uit nie, maar betreur dit wel dat die raad “skaars sigbaar” was by die toetsreeks tussen Suid-Afrika en Engeland.
Arendse sê die raad is wanfunksioneel en die ongevulde poste van die vier raadslede wat in Desember bedank het, beteken dat statutêre komitees nie hul werk kan verrig nie.
“(Die raad) lyk of hy desperaat hoop die tussentydse aanstellings (soos Jacques Faul as uitvoerende hoof) kan ons krieket – en hul bas – red.
“Ondanks wat duidelik die fout in ons krieket was, naamlik om ’n onbevoegde en ondergekwalifiseerde uitvoerende hoof aan te stel, en ’n hopeloos onbevoegde raad wat geen aanspreeklikheid aanvaar nie, is daar ’n forensiese oudit aangevra.
“Weer eens teen groot koste, waarskynlik meer as R1 miljoen. (Die forensiese oudit) se werk sal klaar wees wanneer die president (se termyn) uiteindelik in Augustus/September eindig.
“Wat gebeur dan, of sal die president weer sy termyn laat verleng? Of neem hy en die ewe skuldige adjunkpresident verantwoordelikheid? Of galop hulle eenvoudig in die sonsondergang in soos Bud Spencer en Terence Hill aan die einde van ’n spaghetti Western en los krieket in hierdie gemors?”
Meer oor: Norman Arendse | Chris Nenzani | Thabang Moroe | Krieket Suid-Afrika | Saca | Ksa